Presbiterijonai

Presbiterijonai – evangelikų reformatų atšaka. Presbiterijonų bažnyčių yra Jungtinėje Karalystėje, JAV, buvusiose Jungtinės Karalystės dominijose.

Presbiterijonai nepripažįsta vyskupo pareigybės, atmeta episkopalinę bažnyčios struktūrą. Bažnyčią sudaro bendruomenės, kurias valdo konsistorija. Ją sudaro renkami presbiteriai ir pastoriai. Bendruomenės savo ruožtu jungiasi į asociacijas, valdomas presbiterijos, sudarytos iš presbiterių ir pastorių, atstovaujančių kiekvienai bendruomenei. Tokią valdymo struktūrą įvedė reformatorius J. Kalvinas (būdinga daugeliui evangelikų reformatų bažnyčių).Religijos, bažnyčios, tikėjimai. – Vilnius: Mokslo ir enciklopedijų leidybos institutas, 2005. P. 177.

miniatiūra|kairėje|Degantis krūmas – presbiterijonų dažnas simbolis.
Didžiuma presbiterijonų bažnyčių priklauso Pasaulinei Reformatų Bažnyčių Bendrijai arba Pasaulinei Reformatų Draugijai.

Atsirado XVI a. antroje pusėje Škotijoje (įkūrėjas John Knox), po J. Knox 1559 m. įvykdytos reformos sudaro nacionalinę Škotijos bažnyčią.

Svarbiausi presbiterijonų tikėjimo dokumentai yra 1647 m. priimtas Vestminsterio tikėjimo išpažinimas bei du katekizmai.

 Šaltiniai 

Kategorija:Evangelikai reformatai